Document ID: 31994D0212

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1994 σχετικά με την επέκταση ορισμένων κανόνων που έχουν θεσπιστεί από την κοινή οργάνωση παραγωγών Copeport-Maree-OPBN στον τομέα των προϊόντων της αλιείας και της υδατοκαλλιέργειας (Το κείμενο στη γαλλική γλώσσα είναι το μόνο αυθεντικό) (94/212/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2), και ιδίως το άρθρο 5 παράγραφος 2,
Εκτιμώντας:
ότι οι γαλλικές αρχές κοινοποίησαν στην Επιτροπή, στις 16 Φεβρουαρίου 1994, την πρόθεσή τους να επεκτείνουν για τα μη μέλη, την ισχύ των κανόνων που έχουν θεσπιστεί από την κοινή οργάνωση της αγοράς Copeport-Maree-OPBN στην περιοχή στην οποία είναι αντιπροσωπευτικά-
ότι οι κοινοποιηθέντες κανόνες είναι σύμφωνοι με το κοινοτικό δίκαιο, και κυρίως με τους κανονισμούς (ΕΟΚ) αριθ. 3759/92 και (ΕΟΚ) αριθ. 3190/82 της Επιτροπής της 29ης Νοεμβρίου 1982 περί θεσπίσεως των λεπτομερειών εφαρμογής, για την επέκταση στα μη μέλη ορισμένων κανόνων που θεσπίστηκαν από τις οργανώσεις παραγωγών στον τομέα των προϊόντων αλιείας (3)- ότι, επομένως, μπορεί να πραγματοποιηθεί η προτεινόμενη ισχύς των κοινοποιηθέντων κανόνων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κανόνες που θεσπίστηκαν από την κοινή οργάνωση της αγοράς Copeport-Maree-OPBN στον τομέα της αλιείας και της υδατοκαλλιέργειας μπορούν να καταστούν υποχρεωτικοί για τα μη μέλη αυτής της οργάνωσης.
Οι κανόνες περιλαμβάνονται στο παράρτημα αυτής της απόφασης.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 12 Απριλίου 1994.

Labels: 3
18
6